Európske združenie voľného obchodu

Európske združenie voľného obchodu (EZVO; po anglicky European Free Trade Association - EFTA) bolo založené 3. mája 1960 ako alternatíva pre európske štáty, ktorým nebolo umožnené alebo nechceli vstúpiť do Európskych spoločenstiev. Na rozdiel od Európskej únie nemalo smerovať k integrácii, cieľom bolo zlepšiť ekonomickú spoluprácu v Európe. Zmluva bola podpísaná 4. januára 1960 v Štokholme (tzv. Štokholmská konvencia). V súčasnosti má EFTA týchto členov: Island Lichtenštajnsko Nórsko Švajčiarsko Do EÚ odmietajú vstúpiť z dôvodu výnimočnosti svojich ekonomík. Členské štáty EFTA navyše spoločne uzavreli zmluvy o voľnom obchode s mnohými štátmi sveta. V roku 1992 bola podpísaná dohoda o Európskom hospodárskom priestore (EHP), cieľom ktorého je slobodný pohyb tovarov, služieb, osôb a kapitálu. Európsky hospodársky priestor zahŕňa členské štáty EÚ a EFTA (okrem Švajčiarska, ktoré vstup do EHP odmietlo v referende). Členovia EFTA Zakladateľmi EFTA boli Dánsko, Nórsko, Portugalsko, Rakúsko, Spojené kráľovstvo, Švajčiarsko, Švédsko. : Spojené kráľovstvo spolu s Dánskom a Nórskom už 15 mesiacov po založení EFTA požiadali o vstup do EHS. Dánsko a Spojené kráľovstvo vystúpili z EFTA a stali sa členmi EHS až v roku 1973, ich predchádzajúca snaha bola blokovaná Francúzskom. Švajčiarsko do EHS nevstúpilo kvôli odmietavému stanovisku v referende. Poznámky: Fínsko bolo pridruženým členom od roku 1961 Portugalsko vystúpilo z EFTA v roku 1986 po svojom vstupe do EÚ Fínsko, Rakúsko a Švédsko vstúpili do EÚ v roku 1995 a vystúpili z EFTA Zdroje http://www.europskaunia.sk/europske_zdruzenie_volneh2 Archivované 2008-04-17 na Wayback Machine Externé odkazy Európske združenie voľného obchodu